  Туспуктэм: София Хохрякова Наталия Сильвестрова Удмуртиын пӧйшуръёсты тол лыдъян-чотанлы йылпумъянъёс лэсьтӥзы. Элькунын 19 сюрс 350 койыкез но 59 сюрс 174 турез пусйизы. Со сярысь улосвылысь инкуазь узырлыкъёсъя но инкуазез утёнъя министр Денис Удалов «ВКонтакте» мерлыко вотэсысь бамаз ивортӥз. Министрерстволэн ужасёсыз но пӧйшуран возёс нуисьёс 10 сюрс иськемез ортчизы. Лыдъян-чотанъя Удмуртиысь нюлэсъёсын 23 сюрс 187 коньы, 21 сюрс 817 тӧдьылудкеч, 3 сюрс 87 ӟичы, 3 сюрс 48 сёр, 894 пурысьлудкеч, 850 кырпарсь, 228 косуля, 214 балян, 212 бызара, 110 юрмег, 38 кион улэ. Тылобурдоос пӧлын, туръёс сяна, 47 сюрс 722 сяла, 7 сюрс 280 дукъя но 4 сюрс 79 пурысь кырсяла шедиз. Ортчем лыдъян-чотанлы йылпумъянъёсъя вералозы, кӧня пӧйшурез кутыны лэзёзы 2023-тӥ арысь 1-тӥ гудырикошконысен 2024-тӥ арысь 1-тӥ гудырикошконозь. Тодэ вайытом, туэ пӧйшуръёсты но тылобурдоосты лыдъяны беспилотникъёс юрттӥзы.    Тегъёс: пӧйшуръёс Инкуазьузырлыкъяминистерство лыдъян-гожъян Удмуртия  